Document ID: 32013R0567

32013R0567
L 167/30
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 567/2013
od 18. lipnja 2013.
o ispravku Uredbe (EZ) br. 1235/2008 o utvrđivanju detaljnih pravila za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
(Tekst značajan za EGP)
EUROPSKA KOMISIJA,
uzimajući o obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavke 2. i 3. i članak 38. točku (d),
budući da:
(1)
U Prilogu III. Uredbi Komisije (EZ) br. 1235/2008 (2) naveden je popis trećih zemalja čiji se sustav proizvodnje i mjere kontrole za ekološku proizvodnju poljoprivrednih proizvoda priznaju kao ekvivalentni onima utvrđenima u Uredbi (EZ) br. 834/2007. Vezano uz neke zemlje uvrštene na popis u tom Prilogu, kako je izmijenjen Provedbenom uredbom Komisije (EU) br. 508/2012 (3), internetske adrese navedene za neke kontrolne ustanove nisu točne ili više nisu točne.
(2)
U Prilogu IV. Uredbi Komisije (EZ) br. 1235/2008 naveden je popis kontrolnih institucija i kontrolnih tijela nadležnih za provođenje kontrola i izdavanje certifikata u trećim zemljama u svrhu ekvivalentnosti. U odnosu na neke kontrolne ustanove ili kontrolne tijela, tekst tog Priloga, kako je izmijenjen Provedbenom uredbom Komisije (EU) br. 508/2012 i Provedbenom uredbom Komisije (EU) br. 125/2013 (4), sadrži pogreške s obzirom na kategorije proizvoda navedene za neke treće zemlje.
(3)
Osim toga, internetska adresa jedne kontrolne ustanove, kako je navedena u prilozima III. i IV. Uredbi (EZ) br. 1235/2008, nije točna.
(4)
Priloge III. i IV. Uredbi (EZ) br. 1235/2008 bi stoga trebalo na odgovarajući način ispraviti.
(5)
Radi pravne sigurnosti, ispravljene odredbe koje se odnose na AGRECO R.F. GÖDERZ GmbH trebalo bi primjenjivati od datuma početka primjene Priloga II. Provedbenoj uredbi (EU) br. 508/2012, a ispravljene odredbe koje se odnose na IMO-Control Sertifikasyon Tic. Ltd Ști i Organización Internacional Agropecuaria trebalo bi primjenjivati od datuma početka primjene Priloga II. Provedbenoj uredbi (EU) br. 125/2013.
(6)
Mjere predviđene u ovoj Uredbi u skladu su s mišljenjem Regulatornog odbora za ekološku proizvodnju,
DONIJELA JE OVU UREDBU:
Članak 1.
Uredba (EZ) br. 1235/2008 ispravlja se kako slijedi:
1.
Prilog III. ispravlja se u skladu s Prilogom I. ovoj Uredbi.
2.
Prilog IV. ispravlja se u skladu s Prilogom II. ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Međutim, točka 1. iz Priloga II. primjenjuje se od 1. srpnja 2012., a točke 3. i 4. Priloga II. primjenjuju se od 1. travnja 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. lipnja 2013.

Labels: 3
17
5
6